নিজের ছেলেবেলার ডানপিটেমি আর দস্যিপনার মরমি স্মৃতি মনের মণিকোঠায় ধরে রেখেছেন আজন্ম৷ সেই সব স্মৃতি আর কল্পনার মিশেলে দুর্দান্ত সব কিশোর রহস্য উপন্যাসে গড়ে তুলেছেন দুর্ধর্ষ পাঁচ খুদে গোয়েন্দা তথা সত্যসন্ধানীর চরিত্র৷ প্রথা ভেঙে তাঁর খুদে গোয়েন্দা -দলে দুই কিশোরীকেও দিয়েছেন যথাযোগ্য স্থান৷ শুধু হাওড়ার শিবপুর কাসুন্দিয়া রামকৃষ্ণপুর খুরুট অঞ্চলের পটভূমিকায় মিত্তিরদের রহস্যঘেরা বিশাল বাগানবাড়িকে কেন্দ্র করে ডানপিটেমির খেলাঘর আর দুষ্টুলোকেদের আস্তানার আড়ালে আসলে অপূর্ব কল্পনাশক্তিকে কলমের জাদুতে শিশু -কিশোরদের মনোগ্রাহী করে পরিবেশন করেননি তিনি৷ পঞ্চপাণ্ডব আর তাদের বুদ্ধিমান পোষ্য পঞ্চুর কীর্তি-কাহিনির একটি সর্বজনীন গ্রহণযোগ্যতাও তাঁর লেখনীর গুণ৷